Θάνος Πέτσος

Ο Αθανάσιος (Θάνος) Πέτσος (Ντύσσελντορφ, 5 Ιουνίου 1991) είναι Έλληνας (με καταγωγή από τη Γουμένισσα)Μουντιάλ 2014: Στο γκρουπ των ισχυρών η Ελλάδα, Γιάννης Γεωργάκης, Το Βήμα, 27 Ιουλίου 2011 διεθνής ποδοσφαιριστής, ο οποίος αγωνίζεται ως μέσος.

 Καριέρα 
 Σε συλλογικό επίπεδο 
μικρογραφία|αριστερά|150px|Ο Πέτσος στην Καϊζερσλάουτερν
Ξεκίνησε από τα τμήματα υποδομών της Μπάγερ Λεβερκούζεν και το 2010 προωθήθηκε στην πρώτη ομάδα του συλλόγου. Το ντεμπούτο του στη Μπούντεσλιγκα πραγματοποιήθηκε τον Απρίλιο της ίδιας χρονιάς εναντίον του Αννόβερου, ενώ παράλληλα συνέχισε να αγωνίζεται με τη δεύτερη ομάδα του συλλόγου, μετρώντας οκτώ συνολικά εμφανίσεις. Παρέμεινε στον σύλλογο για τα επόμενα δύο χρόνια, μέχρι το 2012, χωρίς ωστόσο να πάρει άλλες ευκαιρίες στην πρώτη ομάδα, καθώς το ίδιο διάστημα παραχωρήθηκε στην Καϊζερσλάουτερν με τη μορφή δανεισμού.Στη "Λάουτερν" ο Πέτσος, www.sport-fm.gr Στα δύο χρόνια παραμονής του εκεί πραγματοποίησε 42 συνολικά εμφανίσεις, οι 39 εκ των οποίων για το πρωτάθλημα, με το ντεμπούτο του να πραγματοποιείται στις 13 Νοεμβρίου 2010 εναντίον της Στουτγκάρδης.

Την επόμενη περίοδο (2012-13) αποχώρησε ως ελεύθερος και συνέχισε την καριέρα του στη Γκρόιτερ Φυρτ, υπογράφοντας συμβόλαιο συνεργασίας τριών ετών, όμως το καλοκαίρι του 2013 μεταγράφηκε έναντι 250 χιλιάδων ευρώ στη αυστριακή Ραπίντ Βιέννης.

Το καλοκαίρι του 2016 αποκτήθηκε με μεταγραφή από τη Βέρντερ Βρέμης,Στη Βέρντερ από το καλοκαίρι ο Πέτσος, www.sport-fm.gr όμως τον Ιανουάριο του 2017 παραχωρήθηκε στην αγγλική Φούλαμ ως δανεικός για έξι μήνες.

Τον Αύγουστο του 2017 επέστρεψε στη Ραπίντ Βιέννης έπειτα από έναν χρόνο απουσίας, ως δανεικός από τη Βέρντερ Βρέμης.Ξανά στη Ραπίντ ο Πέτσος, www.sport-fm.gr

 Στις εθνικές ομάδες 
Έχει αγωνιστεί σε όλες τις μικρότερες εθνικές ομάδες, Παίδων (2007), Νέων (2008-10) και Ελπίδων (2010-12).

Στις 5 Αυγούστου 2011 ο τότε ομοσπονδιακός προπονητής Φερνάντο Σάντος τον ενέταξε στο δυναμικό της εθνικής Ανδρών και στις 10 του μήνα πραγματοποίησε το ντεμπούτο του με τη γαλανόλευκη φανέλα, στον φιλικό εκτός έδρας αγώνα εναντίον της Βοσνίας και Ερζεγοβίνης (0-0), όταν πέρασε ως αλλαγή στα τελευταία λεπτά της αναμέτρησης, αντικαθιστώντας τον Κώστα Κατσουράνη, στο πλαίσιο της προετοιμασίας για τα προκριματικά του Euro 2012.Βοσνία - Ελλάδα 10.8.2014, epo.gr

 Παραπομπές 

 Εξωτερικοί σύνδεσμοι 
 Η καριέρα του Θάνου Πέτσου στο soccerway
 Το προφίλ του Θάνου Πέτσου στο transfermarkt
 Ο Θάνος Πέτσος στο skysports

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Γκρόιτερ Φυρτ
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Φούλαμ ΦΚ
Κατηγορία:Έλληνες ποδοσφαιριστές στο εξωτερικό